ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουλίου 1994 σχετικά με συμπληρωματική χρηματοδοτική ενίσχυση της Κοινότητας για τη λειτουργία του κοινοτικού εργαστηρίου αναφοράς για την αναζήτηση καταλοίπων Rijksinstituut voor Volksgezondheid en Milieuhygiene, Bilthoven, Κάτω Χώρες (Κείμενο που παρουσιάζει ενδιαφέρον για τον ΕΟΧ) (94/491/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 28,

Εκτιμώντας:

ότι, σύμφωνα με τις διατάξεις του άρθρου 1 στοιχείο β) της απόφασης 91/664/ΕΟΚ του Συμβουλίου της 11ης Δεκεμβρίου 1991 περί του ορισμού των κοινοτικών εργαστηρίων αναφοράς για την αναζήτηση καταλοίπων ορισμένων ουσιών (3), το Rijksinstituut voor Volksgezondheid en Milieuhygiene, Bilthoven, Κάτω Χώρες, έχει ορισθεί ως εργαστήριο αναφοράς για τα κατάλοιπα που αναφέρονται στο παράρτημα Ι ομάδες Α.Ι και Α.ΙΙ της οδηγίας 86/469/ΕΟΚ του Συμβουλίου (4)-

ότι όλα τα καθήκοντα που πρέπει να επιτελούνται από το εργαστήριο αναφοράς ορίζονται στο άρθρο 1 της απόφασης 89/187/ΕΟΚ του Συμβουλίου της 6ης Μαρτίου 1989 για τον καθορισμό των αρμοδιοτήτων και των όρων λειτουργίας των κοινοτικών εργαστηρίων αναφοράς που προβλέπονται από την οδηγία 86/469/ΕΟΚ όσον αφορά την αναζήτηση καταλοίπων στα ζώα και τα νωπά κρέατα (5)-

ότι, σύμφωνα με την απόφαση 93/459/ΕΟΚ της Επιτροπής (6), έχει συναφθεί σύμβαση μεταξύ της Ευρωπαϊκής Κοινότητας και του Rijksinstituut voor Volksgezondheid en Milieuhygiene, Bilthoven- ότι, αρχικά, η σύμβαση αυτή έχει συναφθεί για χρονική διάρκεια ενός έτους- ότι πρέπει να παραταθεί η σύμβαση αυτή έτσι ώστε να επιτραπεί στο εργαστήριο αναφοράς να εξακολουθήσει να ασκεί τα καθήκοντα και τις αρμοδιότητες που προβλέπονται στην απόφαση 89/187/ΕΟΚ-

ότι η χρηματοδοτική ενίσχυση της Κοινότητας χορηγείται για ένα επιπλέον έτος- ότι, πριν από το πέρας αυτής της χρονικής περιόδου, το θέμα αυτό πρόκειται να επανεξετασθεί για ενδεχόμενη παράταση-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Κοινότητα χορηγεί στο κοινοτικό εργαστήριο αναφοράς, Rijksinstituut voor Volksgezondheid en Milieuhygiene, Bilthoven, το οποίο ορίζεται στο άρθρο 1 της απόφασης 91/664/ΕΟΚ, συμπληρωματική χρηματοδοτική ενίσχυση 400 000 Ecu κατ' ανώτατο όριο.

Άρθρο 2

1. Για τους σκοπούς του άρθρου 1, η σύμβαση που αναφέρεται στην απόφαση 93/459/ΕΟΚ παρατείνεται επί ένα έτος.

2. Ο Γενικός Διευθυντής της Γενικής διεύθυνσης VI "Γεωργία" είναι εντεταλμένος για να υπογράψει την τροποποιητική σύμβαση εξ ονόματος της Επιτροπής της Ευρωπαϊκής Κοινότητας.

3. Η χρηματοδοτική ενίσχυση που προβλέπεται στο άρθρο 1 καταβάλλεται στο εργαστήριο αναφοράς σύμφωνα με τις λεπτομέρειες που προβλέπονται στην σύμβαση που αναφέρεται στην απόφαση 93/459/ΕΟΚ.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 26 Ιουλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 168 της 2. 7. 1994, σ. 31.

(3) ΕΕ αριθ. L 368 της 31. 12. 1991, σ. 17.

(4) ΕΕ αριθ. L 275 της 26. 9. 1986, σ. 36.

(5) ΕΕ αριθ. L 66 της 10. 3. 1989, σ. 37.

(6) ΕΕ αριθ. L 215 της 25. 8. 1993, σ. 12.